APEX  ขายหุ้น “แกรนด์ เบย์ โฮเทล” 50% มูลค่า 335 ลบ.ให้ “Mercurius” ร่วมลงทุนโรงแรมภูเก็ต
APEX  ขายหุ้น "แกรนด์ เบย์ โฮเทล" 50% มูลค่า 335 ลบ.ให้ “Mercurius” ร่วมลงทุนโรงแรมภูเก็ต
APEX  ขายหุ้น "แกรนด์ เบย์ โฮเทล" 50% มูลค่า 335 ลบ.ให้ “Mercurius” ร่วมลงทุนโรงแรมภูเก็ต
14 มิ.ย. 2562

บริษัท เอเพ็กซ์ ดีเวลลอปเม้นท์ จำกัด (มหาชน) หรือ APEX เปิดเผยว่า ที่ประชุมคณะกรรมการบริษัทเมื่อวานนี้ (13 มิ.ย.) อนุมัติการร่วมทุนโดยการขายหุ้นของบริษัทที่ถืออยู่ในบริษัท แกรนด์ เบย์ โฮเทล จำกัด สัดส่วน 50% ให้แก่ บริษัท Mercurius Capital Investment จำกัด ซึ่งเป็นบริษัทในตลาดหลักทรัพย์สิงคโปร์ คิดเป็นมูลค่า 335 ล้านบาท เพื่อเข้าร่วมลงทุนในโครงการโรงแรม Sheraton Phuket Grand Bay Resort ที่อ่าวปอ จ.ภูเก็ต ของบริษัท ตามข้อกำหนดและเงื่อนไขของสัญญาร่วมทุนที่เกี่ยวข้องตามที่เสนอ
ทั้งนี้ มีเงื่อนไขว่า บริษัท และ/หรือ บริษัท แกรนด์ เบย์ โฮเทล จำกัด จะต้องได้รับความยินยอมจากคู่สัญญาต่าง ๆ และบริษัทได้ดำเนินการอื่นใดที่จำเป็นเพื่อบริษัทสามารถขายหุ้นกับ Mercurius Capital Investment จำกัด ได้ตามข้อกำหนดและเงื่อนไขของสัญญาที่เกี่ยวข้อง รวมถึงแต่ไม่จำกัดเพียงสัญญาที่เกี่ยวข้องกับการกู้ยืมเงินจากบริษัท Eighteen Dragons Investment จำกัด และสัญญาบริหารจัดการโรงแรม Sheraton Phuket Grand Bay Resort